Հայաստանի նախագահ Արմեն Սարգսյանը հինգշաբթի հրամանագիր է ստորագրել Հայաստանի Ազգային ժողովի արտահերթ ընտրությունները 2018թ. դեկտեմբերի 9-ին նշանակելու մասին: Ինչպես տեղեկացրել են նախագահի մամլո ծառայությունից, հրամանագիրը ստորագրված է համաձայն Հայաստանի Սահմանադրության 92-րդ (Ազգային ժողովի արտահերթ ընտրություններ) և 93-րդ (Ազգային ժողովի ընտրությունների նշանակում) հոդվածների պահանջի, հաշվի առնելով իրավունքի ուժով խորհրդարանի լուծումը՝ համաձայն Սահմանադրության 149-րդ հոդվածի մաս 3-ի (վարչապետի ընտրություններ և նշանակում):